30 
Membrana tympani aperta, depressa, nec tamen plicatura laterali occulta, neque squama 
semilunari valvulae ad instar tecta. 
Oculi mediocres, laterales, inter rostri apicem et aures medii; palpebris duabus squamulosis 
clausiles; lamina supraciliari ossea, e scutellis 8, ossificatis, quinis scilicet maioribus, tria vel quatuor 
minima, exteriora a vertice includentibus, superne muniti; subtus et postice scutellorum angustorum 
semicirculo marginati. 
Scutella lorea duo. Verticalia omnibus, quas novi speciebus, sex^ in cuneum ita dispo- 
sita, ut unum eorum inter orbitas iacens, apicem, reliqua basin cunei obtineant, Frontalium nu- 
merus variat. 
Labia scutellis marginata. 
Mentum duplici utrinque scutellorum serie subtus vestitum, interioribus scilicet maioribus, 
polygonis, externis quadrangulis duplo minoribus. 
Truncus scinciformis, squamis, subquadrangulis, superne subtusque fasciatus, plicatura lon- 
gitudinali, intus squamulosa, sub auribus incipienti, in utroque latere insignis. Squamae dorsi 
durae, scutiformes, plerisque carinatae; abdominales omnibus laeves, subquadrangulae. 
Pori glandulares sub femoribus omnino nulli. 
Membra pro corporis magnitudine brevia, squamis laevibus, in latere postico minimis, ve- 
stita. Propedes pedesque pentadactyli, horum digitus quartus tertio subaequalis. 
Cauda longa, basi quadrilatera, deinde teres sensimque attenuata, squamis duris, quadran- 
gulis inermibus annulata. Mutilata regeneratur, sed neque pristinam longitudinem, nec picturam ), 
nec regularem requirit pliolidosin. Squamae enim in regenerata caudae parte minores, ordine mi- 
nus certo dispositae, omnesque laeves. 
Pe partium internarum fabrica ex anatome G. rudicollis haec tantum in schedulis adnotata invenio: 
Glottis epiglottide destituta, Arteria aspera annulis completis quadraginta quinque constat, inter pulmones de- 
mum in bronchos breves simplicesque vix decimam ipsius partem aequantes divisa. Pulmones duo oblongi, sub- 
aequales, pollicis circiter longitudine, simplices, in pariete interno supra cellulis parvis confertis, infra maioribus 
paucioribusque repleti. Lingua basi lata papillis filiformibus confertis obsita, carnei coloris, in apice subspathulato 
nigrescenti papillis squamulosis appressis tecta, ut Scincorum linguam Agamarum linguae sublectam putes. Tractus 
intestinorum vix dupla trunci longitudine, in oesophago, ventriculo et intestino recto crassipellis, ceterum magnae 
tenuitatis. Oesophagus modice amplus, infra nonnihil angustatus, atque plicaturis pluribus crassiusculis intus cor- 
rugatus, a latere in partem cardiacam subhorizontalem ducit, ubi plicae oesophageae in ipsa cardia anastomosibus 
variis coeuntes subito desinunt. Pars superior ventriculi subhorizonlalis cum parte inferiore verticali rectaque ac 
versus pylorum sensim angustata geniculum obtusum, strictura levi distinctum format. Pars verticalis ventriculi^ 
parte pylorica amplior, oblonga plicaturas intus in latere obliquas, aliasque medias, in regionem pyloricam angusta- 
tam decurrentes, offert. Pylorus ab intestino plicatura annulari transversa separatur. Intestinum tenue praeter 
eximiam parietis tenuitatem inprirais Insigni villorum copia atque perfectione excellit. Certe villos Intestinales in 
nullo lacertarum genere pari modo evolutos inveni. Formam obtuse triangularem habent et per quincuncem dis- 
positi sunt, partem intestini tenuis inferiorem versus sensim evanescentes. Quod ubi intestino recto continuatur, 
magis apparet constrictum, sed valvulam In ipso transitu frustra quaesivi, plicas vero longitudinales plures observavi. 
Rectum parietem crassum intus longiludinaliter plicatum, coeci extrinsecus fere nullum vestigium ostendebat, nisi 
eminentiam oblongam lineae circiter longitudine, intus a reliqua recti cavitate septo longitudinali ita distinctam, ut 
illius quasi loculamentum esse videatur. (In Zonuro coccum parvum, conico -oblongum, obtusum, extrinsecus satis 
conspicuum adest.) Hepar trigonum hastato - bilobum , lobo dextro maiori appendiculato, lobo intermedio parvo, 
hastilis ad instar inserto. Cystis mediocris in medio hepate abscondita. 
Gerrhonoti genus inter Gerrhosaurum et Zonurum medium quasi tenere, in propatulo est. Ab illo den- 
tium corona simplici (unicuspide), obtusa, a Zonuro cauda inermi, aculeis destituta ac linguae structura differt, ab 
utroque glandularum femoralium defectu. Lingua Zonuri tota papillis filiformibus obsita, apiceque leviter emar- ^ 
glnata, ad Pachyglossorum typum quamvis tenuior proxime accedit, unde hoc genus ab iis, qui linguam prae cete- 
ris respexerunt, falso ad Pachyglossos (Agamas) revocabatur. 
Species, quarum patriam novimus, omnes Americam incolunt; Mexicanae loca frigidiora praeferre videntur, 
in silvis inter saxa latitantes. 
Nota 40. Sic in cauda regenerata G. liocephaU colores quidem genuinos restitutos inveni, sed puncta nigra, quae 
subtus magna multitudine adsunt, desideravi. 
